Vitauts Staņa

Vitauts Staņa (dzimis  Bērzainē, miris ) bija latviešu politiķis,  10. Saeimas deputāts, Latvijas Zemnieku savienības biedrs.

 Dzīvesgājums 
Dzimis 1955. gadā. Studēja Latvijas Lauksaimniecības akadēmijā, 1978. gadā ieguva automobiļu un autotransporta speciālista kvalifikāciju. Strādāja Valmieras Ugunsdzēšanas iekārtu rūpnīcā, bet pēc tam Ļeņina kolhozā par mehāniķi, tad par galveno inženieri. 

Pēc Latvijas neatkarības atgūšanas pievērsās uzņēmējdarbībai, bija kokzāģētavas īpašnieks.118 jaunie vietvari Latvijas Avīze No 1998. līdz 2009. gadam V. Staņa bija Bērzaines pagasta padomes priekšsēdētājs, bet no 2001. līdz 2009. gadam — Valmieras rajona padomes priekšsēdētājs. 2003. gadā kļuva par Latvijas Zemnieku savienības (LZS) biedru, 2007. gadā par LZS priekšsēdētāja vietnieku. 2006. gadā nesekmīgi kandidēja 9. Saeimas vēlēšanās no Zaļo un Zemnieku savienības (ZZS) saraksta. 2009. gada pašvaldību vēlēšanās viņu ievēlēja par Kocēnu novada domes locekli un domes priekšsēdētāju.

2010. gada oktobrī Staņu ievēlēja par 10. Saeimas deputātu no Zaļo un Zemnieku savienības saraksta.
11. Saeimas vēlēšanās viņš ar astoto numuru kandidēja no ZZS saraksta Vidzemes apgabalā, taču netika ievēlēts. No 2013. līdz 2017. gadam bijis Kocēnu novada domes deputāts.

V. Staņa pastāvīgi dzīvoja Bērzainē. Hobiji — kalnu slēpošana, ceļošana un fotografēšana. V. Staņa bija precējies, divu dēlu un meitas tēvs.Mūsu cilvēki  LZS
Miris 2025. gadā.

 Atsauces 

Kategorija:1955. gadā dzimušie
Kategorija:2025. gadā mirušie
Kategorija:Valmieras novadā dzimušie
Kategorija:10. Saeimas deputāti
Kategorija:Latvijas Biozinātņu un tehnoloģiju universitātes absolventi